
Șeful diplomaţiei Uniunii Europene, Josep Borrell, a afirmat vineri că Israelul a 
finanţat crearea grupării militante palestiniene Hamas, responsabilul european 
contrazicându-l astfel în mod public pe prim-ministrul israelian Benjamin 
Netanyahu, care a negat anterior astfel de acuzaţii, transmite Reuters conform 
Agerpres. 


Oponenţi ai guvernului israelian și o parte a mass-media globale au acuzat cabinetele 
Netanyahu că au încurajat conducerea Hamas din Gaza, inclusiv prin permiterea finanţării 
enclavei palestiniene de către Qatar. 


"Da, Hamas a fost finanţat de guvernul Israelului ani de zile într-o încercare de a 
slăbi Autoritatea Palestiniană condusă de Fatah”, a spus Borrell într-un discurs la 


Universitatea Valladolid din Spania, fără a da detalii. 


Borrell a adăugat că singura soluție pașnică presupune crearea unui stat palestinian. 


